Grein eftir Karen Elísabet Halldórsdóttur , formann öldungaráðs og bæjarfulltrúa . Á Íslandi er meðalævilengd karla 81 ár og kvenna 84,1 ár . Frá árinu 1988 hafa karlar bætt við sig sex árum og konur rúmlega fjórum árum í meðalævilengd . Í Kópavogi er hlutfall aldraðra 12.8 % af heildarfjölda íbúa , en það var 7.7% árið 1991 . Fjölgunin er því mikil og því eðlilegt að huga betur að þessum sístækkandi hópi íbúa og þeim áskorunum sem fjölguninni fylgir . Með stofnun Öldungaráðs var brugðist við þessari þörf . Þar mætast reglulega pólitískir fulltrúar bæjarins og fulltrúar eldri borgara . Þessir fundir hafa fært okkur nær því að meta hvaða þjónustu talið er að þurfi að bæta eða ræða . Mér varð strax ljóst sem formanni Öldungaráðsins að fulltrúar eldri borgara koma auðmjúkir fram með sínar kröfur um bætt lífsgæði , enda einstaklingar af kynslóð sem hefur alltaf séð um sig og sína , unnið mikið og lagt grunnin af þeirri velmegun sem við Íslendingar njótum nú . Það hefur líka komið skemmtilega á óvart að kynnast hversu virkt félagsstarf aldraðra er í Kópavogi . Þvílík gleði og fjölbreytni sem einkennir þennan félagsskap . Þeim er einnig annt um að ná til stærri hóps og þá sérstaklega þeirra sem eru mögulega félagslega einangraðir . Markmiðið er að sem flestir gleðjist og njóti lífisins og þeirrar aðstöðu sem Kópavogur og félög í bænum geta boðið upp á . Það sem einkennir umræðu um öldrunarmál , er oftar en ekki um nauðsyn fjölgunar hjúkrunarrýma og dagdvala . Hún er mikilvæg en er ekki lýsandi fyrir þennan fjölbreytta hóp . Með bættri heilsu og velferð eru aldraðir margir hverjir afar sprækir og hraustir , fullir af krafti og dug langt fram eftir aldri . Það er sameiginlegt markmið alls samfélagsins að viðhalda góðri heilsu allra aldurshópa . Slíkt dregur úr álagi á heilbrigðisog velferðarkerfinu og um leið gerir lífið betra og skemmtilegra . Samkvæmt lögum um aldraða ber okkur að haga aðstæðum þannig að sem flestir geti búið á sínu heimili sem lengst . Til þess að auka líkurnar á því þurfum við að mæta misjöfnun þörfum með góðri heimaþjónustu og aðgengi að hreyfingu . Regluleg hreyfing hægir á áhrifum og einkennum öldrunar , veitir andlegan og líkamlegan styrk til að takast á við dagleg verkefni og viðheldur getu til að vera sjálfbjarga í daglegu lífi . Það er mín reynsla að mjög margir aldraðir eru duglegir að huga að heilsu sinni með reglulegri hreyfingu . Reglulega fer af stað umræða um íþróttastyrki í formi fjármagns líkt og gert er fyrir börnin okkar . Slíkt er ekki á dagskrá núverandi fjárhagsáætlunar en við ætlum að styrkja verkefni sem íþróttafélögin þrjú ; Gerpla , HK og Breiðablik munu stýra . Verkefnið er námskeið sem fela í sér reglulega hreyfingu og fræðslu undir handleiðslu menntaðra einstaklinga í íþróttahúsum bæjarins . Með því er kannski sérstaklega hugað að þeim sem hingað til hafa ekki fundið hreyfingu við sitt hæfi , þurfa jafnvel aukin stuðning eða hafa einfaldlega ekki treyst sér af stað í átt að markvissri hreyfingu . Það verður spennandi fylgjast með þessu verkefn en þetta er bara hluti af því sem við í bæjarstjórn Kópavogs viljum gera vel fyrir þennan mikilvæga aldurshóp sem vil öll stöndum í svo mikilli þakkarskuld fyrir störf sín í þágu uppbyggingar lands og þjóðar .